|  |
| --- |
|  |
|

|  |
| --- |
|  |
|

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Մայր փաստաթուղթ:[ԼՂՀ Կ,15.02.2017,N 80-Ն](http://arlexis.am/DocumentView.aspx?docid=12344) |
| Մայր փաստաթղթին փոփոխող փաստաթղթերը`  |   | Համապատասխան ինկորպորացիան`  |
|

|  |  |  |
| --- | --- | --- |
| [ԼՂՀ Կ,22.06.2017,N 446-Ն](http://arlexis.am/DocumentView.aspx?docid=12731) |   | [ԼՂՀ Կ,15.02.2017,N 80-Ն](http://arlexis.am/DocumentView.aspx?docid=12778) |

|  |  |  |
| --- | --- | --- |
| [ԱՀ Կ,25.01.2018,N 42-Ն](http://arlexis.am/DocumentView.aspx?docid=14542) |   | [ԼՂՀ Կ,15.02.2017,N 80-Ն](http://arlexis.am/DocumentView.aspx?docid=14556) |

|  |  |  |
| --- | --- | --- |
| [ԱՀ Կ,08.02.2019,N 50-Ն](http://arlexis.am/DocumentView.aspx?docid=17132) |   | ԼՂՀ Կ,15.02.2017,N 80-Ն |

 |

 |

 |
|

|  |
| --- |
| ԼՂՀ ԿԱՌԱՎԱՐՈՒԹՅԱՆ ՈՐՈՇՈՒՄԸ  ԱՀ ԶԻՆՎՈՐԱԿԱՆ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ 1-ԻՆ, 2-ՐԴ ԽՄԲԵՐԻ ՀԱՇՄԱՆԴԱՄՆԵՐԻՆ, ԱՀ ՄԱՐՏԱԿԵՐՏԻ ՇՐՋԱՆԻ ԹԱԼԻՇ, ՄԱՏԱՂԻՍ, ՏՈՆԱՇԵՆ ԳՅՈՒՂԱԿԱՆ ՀԱՄԱՅՆՔՆԵՐՈՒՄ ՓԱՍՏԱՑԻ ԲՆԱԿՎՈՂ ԱՆՁԱՆՑ ՕԳՏԱԳՈՐԾՎԱԾ ԷԼԵԿՏՐԱԷՆԵՐԳԻԱՅԻ ԵՎ (ԿԱՄ) ԲՆԱԿԱՆ ԳԱԶԻ ԴԻՄԱՑ ՊԵՏԱԿԱՆ ՖԻՆԱՆՍԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ |

 |
|

|  |
| --- |
|   |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ****Ո Ր Ո Շ ՈՒ Մ**

|  |  |
| --- | --- |
| 15 փետրվարի 2017թ. | N 80-Ն |

ք.Ստեփանակերտ **ԱՐՑԱԽԻ ՀԱՆՐԱՊԵՏՈՒԹՅԱՆ ԶԻՆՎՈՐԱԿԱՆ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ 1-ԻՆ, 2-ՐԴ ԽՄԲԵՐԻ ՀԱՇՄԱՆԴԱՄՆԵՐԻՆ, ԱՐՑԱԽԻ ՀԱՆՐԱՊԵՏՈՒԹՅԱՆ ՄԱՐՏԱԿԵՐՏԻ ՇՐՋԱՆԻ ԹԱԼԻՇ, ՄԱՏԱՂԻՍ, ՏՈՆԱՇԵՆ ԳՅՈՒՂԱԿԱՆ ՀԱՄԱՅՆՔՆԵՐՈՒՄ ՓԱՍՏԱՑԻ ԲՆԱԿՎՈՂ ԱՆՁԱՆՑ ՕԳՏԱԳՈՐԾՎԱԾ ԷԼԵԿՏՐԱԷՆԵՐԳԻԱՅԻ ԵՎ (ԿԱՄ) ԲՆԱԿԱՆ ԳԱԶԻ ԴԻՄԱՑ ՊԵՏԱԿԱՆ ՖԻՆԱՆՍԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ*****(վերնագիրը լրաց. 22.06.2017 N 446-Ն, փոփ. 25.01.2018 N 42-Ն)*** «Իրավական ակտերի մասին» Լեռնային Ղարաբաղի Հանրապետության օրենքի 13-րդ հոդվածին համապատասխան՝ Լեռնային Ղարաբաղի Հանրապետության կառավարությունը ***ո ր ո շ ու մ է.***1. Հաստատել Արցախի Հանրապետության զինվորական հաշմանդամություն ունեցող 1-ին, 2-րդ խմբերի հաշմանդամներին, Արցախի Հանրապետության Մարտակերտի շրջանի Թալիշ, Մատաղիս, Տոնաշեն գյուղական համայնքներում փաստացի բնակվող անձանց օգտագործված էլեկտրաէներգիայի և (կամ) բնական գազի դիմաց պետական ֆինանսական աջակցության տրամադրման կարգը՝ համաձայն հավելվածի:***(1-ին կետը լրաց. 22.06.2017 N 446-Ն, փոփ. 25.01.2018 N 42-Ն)***2. Արցախի Հանրապետության աշխատանքի, սոցիալական հարցերի և վերաբնակեցման նախարարությանը՝ յուրաքանչյուր տարվան հաջորդող տարվա մարտ ամսվա պետական ֆինանսական աջակցությունը փաստացի տրամադրելուց հետո ընկերությունների հետ հինգ աշխատանքային օրվա ընթացքում ապահովել բաժանորդների դիմային հաշիվներին և (կամ) հաշվառման քարտերին մուտքագրված մնացորդային գումարների վերադարձը պետական բյուջե, որի չափը չի կարող գերազանցել մեկ տարվա ընթացքում տրամադրված պետական ֆինանսական աջակցության ընդհանուր գումարը:***(2-րդ կետը փոփ. 08.02.2019 N 50-Ն)***3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը, իսկ դրա գործողությունը տարածվում է 2017 թվականի հունվարի 1-ից ծագած հարաբերությունների վրա:4. Սույն որոշմամբ հաստատված Արցախի Հանրապետության Մարտակերտի շրջանի Թալիշ, Մատաղիս, Տոնաշեն գյուղական համայնքներում փաստացի բնակվող անձանց տրամադրվող պետական ֆինանսական աջակցությանը վերաբերող դրույթները գործելու են մինչև 2020 թվականի դեկտեմբերի 31-ը:***(4-րդ կետը լրաց. 25.01.2018 N 42-Ն, փոփ. 08.02.2019 N 50-Ն, փոփ. 12.12.2019թ. N 1037-Ն)***

|  |  |
| --- | --- |
| **ԼԵՌՆԱՅԻՆ ՂԱՐԱԲԱՂԻ****ՀԱՆՐԱՊԵՏՈՒԹՅԱՆ ՓՈԽՎԱՐՉԱՊԵՏ** | **Ա.ԱՂԱԲԵԿՅԱՆ** |

|  |  |
| --- | --- |
|   | ՀավելվածԼեռնային Ղարաբաղի Հանրապետության կառավարության 2017 թվականի փետրվարի 15-ի N 80-Ն որոշման  |

 **Կ Ա Ր Գ****ԱՐՑԱԽԻ ՀԱՆՐԱՊԵՏՈՒԹՅԱՆ ԶԻՆՎՈՐԱԿԱՆ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ 1-ԻՆ, 2-ՐԴ ԽՄԲԵՐԻ ՀԱՇՄԱՆԴԱՄՆԵՐԻՆ, ԱՐՑԱԽԻ ՀԱՆՐԱՊԵՏՈՒԹՅԱՆ ՄԱՐՏԱԿԵՐՏԻ ՇՐՋԱՆԻ ԹԱԼԻՇ, ՄԱՏԱՂԻՍ, ՏՈՆԱՇԵՆ ԳՅՈՒՂԱԿԱՆ ՀԱՄԱՅՆՔՆԵՐՈՒՄ ՓԱՍՏԱՑԻ ԲՆԱԿՎՈՂ ԱՆՁԱՆՑ ՕԳՏԱԳՈՐԾՎԱԾ ԷԼԵԿՏՐԱԷՆԵՐԳԻԱՅԻ ԵՎ (ԿԱՄ) ԲՆԱԿԱՆ ԳԱԶԻ ԴԻՄԱՑ ՊԵՏԱԿԱՆ ՖԻՆԱՆՍԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ*****(վերնագիրը լրաց. 22.06.2017 N 446-Ն, փոփ. 25.01.2018 N 42-Ն)***1. Սույն կարգը կարգավորում է Արցախի Հանրապետության զինվորական հաշմանդամություն ունեցող 1-ին, 2-րդ խմբերի հաշմանդամներին (այսուհետ՝ Շահառու) օգտագործված էլեկտրաէներգիայի և (կամ) բնական գազի դիմաց պետական ֆինանսական աջակցության տրամադրման իրավական հիմքերի, ֆինանսավորման մեխանիզմների և վերահսկողության հետ կապված հարաբերությունները:Սույն կարգի իմաստով Շահառու է համարվում նաև Արցախի Հանրապետության Մարտակերտի շրջանի Թալիշ, Մատաղիս, Տոնաշեն գյուղական համայնքներում փաստացի բնակվող անձը:***(1-ին կետը լրաց. 22.06.2017 N 446-Ն, փոփ. 25.01.2018 N 42-Ն)***2. Սույն կարգի նպատակը Շահառու հանդիսացող Արցախի Հանրապետության քաղաքացիների սոցիալ-կենցաղային խնդիրների լուծմանն ուղղված աջակցության տրամադրումն է:***(2-րդ կետը փոփ. 25.01.2018 N 42-Ն)***3. Սույն կարգում օգտագործվող հիմնական հասկացություններն են՝1) Արցախի Հանրապետության զինվորական հաշմանդամություն ունեցող 1-ին, 2-րդ խմբի հաշմանդամ՝ առողջության խաթարմամբ պայմանավորված, կենսագործունեության սահմանափակումների հետևանքով սոցիալական պաշտպանության անհրաժեշտություն ունեցող անձ.2) ընտանիք՝ ընդհանուր տնտեսություն վարող Շահառու և ամուսին կամ Շահառու և (կամ) ամուսին և երեխա(ներ) կամ Շահառու և (կամ) ծնող(ներ) և (կամ) մինչև 23 տարեկան առկա ուսուցմամբ սովորող քույր(եր) և (կամ) եղբայր(ներ): Շահառուի խնամակալության կամ հոգաբարձության տակ գտնվող Շահառուի ծնող(ներ)ը և (կամ) քույր(եր)ը և (կամ) եղբայր(ներ)ը՝ անկախ Շահառուի ընտանեկան կարգավիճակից, համարվում են նրա ընտանիքի անդամ(ներ). 3) պետական ֆինանսական աջակցություն՝ սույն կարգով սահմանված պետական բյուջեի միջոցների հաշվին տրամադրվող աջակցության ձև, որն արտահայտվում է Շահառուի և նրա ընտանիքի յուրաքանչյուր անդամի հաշվով օգտագործված էլեկտրաէներգիայի և բնական գազի, իսկ սույն կարգի 1-ին կետի 2-րդ պարբերությունում նշված Շահառուի հաշվով` օգտագործված էլեկտրաէներգիայի դիմաց ամսական ֆիքսված դրամական փոխհատուցմամբ (այսուհետ՝ աջակցություն).4) ընկերություն՝ Արցախի Հանրապետության օրենսդրությանը համապատասխան էլեկտրաէներգիայի և բնական գազի բաշխման ծառայություններ մատուցելու լիցենզիա ունեցող իրավաբանական անձ.5) բաժանորդ՝ ընկերության կողմից մատուցվող ծառայություններից օգտվելու համար ընկերության հետ էներգամատակարարման և (կամ) գազամատակարարման պայմանագիր կնքած ֆիզիկական անձ.6) բաժանորդի դիմային հաշիվ կամ հաշվառման քարտ՝ բաժանորդի օգտագործած էլեկտրաէներգիայի կամ բնական գազի ծախսերը և վճարումները հաշվառելու հաշիվ կամ քարտ.7) ցուցակ՝ Շահառուի և նրա ընտանիքին տրամադրվող աջակցության չափի վերաբերյալ տվյալներ պարունակող փաստաթուղթ.8) իրավասու մարմին՝ Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ նախարարություն) աշխատակազմի սոցիալական ծառայության տարածքային գործակալություն. 9) աջակցություն ապահովող մարմին՝ նախարարություն.10) բանկ՝ վճարահաշվարկային ծառայություններ մատուցող ֆինանսավարկային կազմակերպություն:***(3-րդ կետը լրաց. 22.06.2017 N 446-Ն, փոփ. 25.01.2018 N 42-Ն, փոփ. 08.02.2019 N 50-Ն)***4. Աջակցությունը տրամադրվում է Շահառուի ընտանիքի յուրաքանչյուր անդամի հաշվով՝ ամսական 60 կիլովատտ/ժամ էլեկտրաէներգիայի և տասը խորանարդ մետր բնական գազի համար:5. Չգազաֆիկացված բնակավայրերում կամ բնակարաններում (բնակելի տներում) աջակցությունը տրամադրվում է Շահառուի ընտանիքի յուրաքանչյուր անդամի հաշվով՝ ամսական 78 կիլովատտ/ժամ էլեկտրաէներգիայի համար: 5.1. Սույն կարգի 1-ին կետի 2-րդ պարբերությունում նշված Շահառուին աջակցությունը տրամադրվում է ամսական 78 կիլովատտ/ժամ էլեկտրաէներգիայի համար:Սույն կետում նշված աջակցությունը Շահառուին տրամադրվում է բնակարանում, բնակելի տանը օգտագործած էլեկտրաէներգիայի համար:***(5.1-ին կետը լրաց. 22.06.2017 N 446-Ն)***6. Փոխհատուցվող գումարները կրում են կուտակային բնույթ: Այն դեպքում, երբ հաշվետու ամսում բաժանորդի դիմային հաշվին և (կամ) հաշվառման քարտին փոխանցված գումարը Շահառուի ընտանիքի օգտագործած էլեկտրաէներգիայի և (կամ) բնական գազի դիմաց վճարման ենթակա գումարից ավելին է, այն կուտակվում է բաժանորդի դիմային հաշվին և (կամ) հաշվառման քարտին:7. Շահառուի սեփականության ներքո մեկից ավելի բնակարան (բնակելի տուն) լինելու դեպքում աջակցությունը տրամադրվում է այն բնակարանի (բնակելի տան) համար, որտեղ Շահառուն բնակվում է փաստացի:8. Աջակցություն ստանալու համար Շահառուն կամ նրա օրինական ներկայացուցիչն իր բնակության վայրը սպասարկող իրավասու մարմին է ներկայացնում.1) դիմում.2) բաժանորդի դիմային հաշիվը և (կամ) հաշվառման քարտը. 3) հաշմանդամությունը հաստատող փաստաթղթի պատճենը.4) ընտանիքի կազմի մասին լիազոր մարմնի կողմից տրված տեղեկանքը.5) իր և իր ընտանիքի յուրաքանչյուր անդամի անձը հաստատող փաստաթղթերի պատճենները. 6) քաղաքացուն անգործունակ կամ սահմանափակ գործունակ ճանաչելու մասին դատարանի վճռի ու խնամակալության և հոգաբարձության մարմինների կողմից տրված համապատասխան որոշման պատճենները.7) առկա ուսուցմամբ սովորելու մասին ուսումնական հաստատության կողմից տրված տեղեկանքը.8) անհրաժեշտության դեպքում սույն կարգով սահմանված դրույթներին համապատասխան այլ փաստաթղթեր:Վարձակալական հիմունքներով բնակվող Շահառուն, սույն կետում նշված փաստաթղթերից բացի, աջակցություն ստանալու համար, իրավասու մարմին է ներկայացնում նաև վարձակալության պայմանագրի պատճենը: Սույն կարգի 1-ին կետի 2-րդ պարբերությունում նշված Շահառուներից կազմված ընտանիքի անունից աջակցություն ստանալու համար բնակության վայրը սպասարկող իրավասու մարմին է դիմում ընտանիքում բաժանորդ հանդիսացող անդամը՝ ներկայացնելով սույն կետի 1-2-րդ, 4-5-րդ և 8-րդ ենթակետերով նախատեսված փաստաթղթերը:***(8-րդ կետը լրաց. 22.06.2017 N 446-Ն)***9. Իրավասու մարմինը, սույն կարգի 8-րդ կետով նախատեսված Շահառուի կամ նրա օրինական ներկայացուցչի դիմումը և փաստաթղթերը ստանալուց հետո, ստուգում է դրանց հավաստիությունը և եռօրյա ժամկետում ընդունում որոշում՝ աջակցություն տրամադրելու մասին՝ սահմանելով Շահառուի ընտանիքին տրամադրվող աջակցության չափը: 10. Աջակցությունը տրամադրվում է՝1) 2017 թվականի հունվարի 1-ից, եթե Շահառուն կամ նրա օրինական ներկայացուցիչը դիմումը և փաստաթղթերը իրավասու մարմին են ներկայացնում մինչև Լեռնային Ղարաբաղի Հանրապետության կառավարության 2017 թվականի փետրվարի 15-ի N 80-Ն որոշումն ուժի մեջ մտնելու ամսվան հաջորդող ամսվա վերջին աշխատանքային օրը.2) իրավասու մարմին դիմելու ամսվան հաջորդող ամսվա 1-ից, եթե Շահառուն կամ նրա օրինական ներկայացուցիչը դիմումը և փաստաթղթերը իրավասու մարմին են ներկայացնում սույն կետի 1-ին ենթակետում նշված ժամկետից հետո:11. Իրավասու մարմին դիմած յուրաքանչյուր Շահառուի համար կազմվում է անձնական գործ, որտեղ պահվում են սույն կարգով պահանջվող փաստաթղթերը:12. Ներկայացրած փաստաթղթերի հավաստիության համար պատասխանատվությունը կրում է Շահառուն: Շահառուն պարտավոր է հնգօրյա ժամկետում իրավասու մարմնին տեղեկացնել իր ընտանիքի կազմին վերաբերող այն փոփոխությունների մասին, որոնք կարող են հանգեցնել աջակցության չափը փոփոխելուն կամ դրա տրամադրումը դադարեցնելուն: Սույն կետում նշված փոփոխությունների հիման վրա աջակցությունը նոր չափով տրամադրվում է Շահառուի կողմից համապատասխան փոփոխության մասին իրավասու մարմին տեղեկություն ներկայացնելու ամսվան հաջորդող ամսվա 1-ից: Շահառուի ընտանիքի անդամի մահվան կամ Շահառուի ամուսնալուծության կամ բժշկասոցիալական փորձաքննության ոլորտում իրավասու պետական մարմնի կողմից Շահառուին հաշմանդամ չճանաչելու դեպք(եր)ում աջակցությունը տրամադրվում է Շահառուի ընտանիքի անդամի մահվան կամ Շահառուի ամուսնալուծության պետական գրանցման կամ Շահառուին հաշմանդամ չճանաչելու մասին որոշման ընդունման ամսվա համար ներառյալ:13. Սույն կարգի 5-րդ կետում նշված բնակավայրը կամ բնակարանը (բնակելի տունը) գազաֆիկացվելու դեպքում Շահառուին տրամադրվում է սույն կարգի 4-րդ կետով նախատեսված աջակցություն՝ Շահառուի կողմից իրավասու մարմին բաժանորդի հաշվառման քարտը ներկայացնելու ամսվան հաջորդող ամսվա 1-ից: 14. Շահառուի մահվան դեպքում աջակցության տրամադրումը դադարեցվում է: Սույն կարգի 1-ին կետի 2-րդ պարբերությունում նշված Շահառուներից կազմված ընտանիքի անդամի մահվան դեպքում աջակցության տրամադրումը դադարեցվում է ընտանիքի մահացած անդամի մասով:***(14-րդ կետը լրաց. 22.06.2017 N 446-Ն)***15. Սույն կարգի 11-րդ կետում նշված անձնական գործերի հիման վրա իրավասու մարմինը մինչև յուրաքանչյուր ամսվա տասը նախարարություն է ներկայացնում նախորդ ամսվա հաստատված ցուցակները՝ կնքված և ստորագրված: Ցուցակները պետք է պարունակեն Շահառուի վերաբերյալ հետևյալ տեղեկությունները.1) անունը, հայրանունը, ազգանունը.2) ծննդյան օրը, ամիսը, տարին.3) անձը հաստատող փաստաթղթի սերիան, համարը.4) հաշվառման և (կամ) փաստացի բնակության հասցեն.5) բաժանորդի դիմային հաշիվը և (կամ) հաշվառման քարտը.6) տրամադրվող աջակցության չափը:***(15-րդ կետը փոփ. 08.02.2019 N 50-Ն)***16. ***(կետն ուժը կորցրել է 08.02.2019 N 50-Ն)***17. Նախարարությունը մինչև յուրաքանչյուր ամսվա՝1) 12-ը նախորդ ամսվա հաստատված ցուցակները ներկայացնում է ընկերություն. 2) 13-ը սույն կարգի 15-րդ կետում նշված ցուցակների հիման վրա Արցախի Հանրապետության ֆինանսների նախարարություն է ներկայացնում հայտ:***(17-րդ կետը փոփ. 25.01.2018 N 42-Ն, խմբ. 08.02.2019 N 50-Ն)***18. Նախարարությունը, աջակցություն տրամադրելու համար անհրաժեշտ ֆինանսական միջոցները ստանալուց հետո, մեկ բանկային օրվա ընթացքում դրանք փոխանցում է բանկում ընկերության անվամբ բացված հաշվարկային հաշվին:***(18-րդ կետը խմբ. 08.02.2019 N 50-Ն)***19. Բանկը, համապատասխան ֆինանսական միջոցներն ընդունելուց հետո, երկու բանկային օրվա ընթացքում դրանք մուտքագրում է բաժանորդների դիմային հաշիվներին և (կամ) հաշվառման քարտերին:20. Ընկերությունը մինչև յուրաքանչյուր ամսվա 20-ը նախարարություն է ներկայացնում նախորդ ամսվա համար բաժանորդների դիմային հաշիվներին և (կամ) հաշվառման քարտերին մուտքագրված ֆինանսական միջոցների, մնացորդային գումարների մասին հաշվետվություն:***(20-րդ կետը փոփ. 08.02.2019 N 50-Ն)***21. Սույն կարգի պահանջներից բխող հարաբերությունները կարգավորվում են նախարարության և ընկերության միջև կնքվող ծառայությունների մատուցման պայմանագրով, որի դրույթները չպետք է հակասեն սույն կարգով նախատեսված պահանջներին:***(21-րդ կետը փոփ. 08.02.2019 N 50-Ն)***22. ***(կետն ուժը կորցրել է 08.02.2019 N 50-Ն)******(Հավելվածը լրաց. 22.06.2017 N 446-Ն, փոփ., լրաց. 25.01.2018 N 42-Ն, փոփ., խմբ. 08.02.2019 N 50-Ն)***

|  |  |
| --- | --- |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ****ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ****ՂԵԿԱՎԱՐ-ՆԱԽԱՐԱՐ** |  **Լ. ԳՐԻԳՈՐՅԱՆ** |

 |

 |

 |